Аҧсны Аҳәынҭқарра Ахада Ихаҭыҧуаҩ Бадра Гәынба Сергеи Багаҧшь иҳаҭгәын аҿы ашәҭқәа шьҭеиҵеит.
Лаҵарамза 29 - Аҧсны аҩбатәи Ахада Сергеи Уасил- иҧа Багаҧшь игәалашәара иамшуп. Аҳәынҭқарра Ахада Ихаҭыҧуаҩ Бадра Гәынба Сергеи Багаҧшь анышә дахьамадоу Џьгьарда ақыҭан иҳаҭгәын аҟны ашәҭқәа шьҭаиҵеит.
Ашәҭшьҭаҵара иазкыз аусмҩаҧгатә иалахәын Аҧсны Жәлар Реизара Аиҳабы Лаша Ашәба, Ашәарҭадара амаҵзура амаӡаныҟәгаҩ Сергеи Шамба, аиҳабыра рхаҭарнакцәа.
Возврат к списку